Waaxda Socdaalka Somaliland or Ciidanka Socdaalka Somaliland "(SIBC)" ( Af-inqiriisi Somaliland Immigration and Border Control) ( Carabi : دائرة الهجرة ومراقبة الحدود صوماليلاندي) waa awooda ugu weyn ee fulisa iyo hirgalinta sharciyada socdaalka ee Somaliland . Waxa la aasaasay iyada oo hoos timaadda Wasaaradda Arrimaha Gudaha, waxa loo igmaday mas'uuliyadda kormeerka, xakamaynta iyo nidaaminta soo gelitaanka, ka bixitaanka iyo joogitaanka dadka ajaanibta ah ee jooga Somaliland Waaxda Socdaalka ayaa sidoo kale mas'uul ka ah arrinta Baasaboorka Somaliland. Xakamaynta dadka soo galaya ama ka baxaya Somaliland. Bixinta dukumiintiyada safarka, oo ay ku jiraan baasaaboorka Somaliland, si ay u taageeraan dadka reer Somaliland ee ku nool gudaha iyo dibadda Somaliland. Bixinta ruqsadaha degenaanshaha ajaanibka Somaliland. Ilaalinta xuduudaha iyo roondeynta. Sidoo kale eeg: Siyaasada Visaha Somaliland Codsadayaasha ama socdaalayaasha ka tirsan Qaybta A ee soo socota waxay heli doonaan fiiso soo galitaan ah markay yimaadaan dhammaan Dekedaha laga soo galo Somaliland. Qeybta A: Kuwa Haysta Baasaboorka Diblomaasiga. Dadka wata Baasaboorka UN-ka. Kuwa wata Baasaboorka Shaqada Qaranka. Safrayaasha ka socda Hay'adaha badan, sida EU, AU, World Bank, USAID, IGAD etc. Dhamaan NGO-yada Caalamiga ah kuwooda ayaa ka diiwaan gashan wasaarada qorsheynta.